केरल, महाराष्ट्र और यूपी में कंट्रोल हुआ कोरोना! नए मामलों के मुकाबले कई गुना ज्यादा मरीज हुए ठीक
केरल, महाराष्ट्र और उत्तर प्रदेश में कोरोना वायरस संक्रमण कंट्रोल होता नजर आ रहा है। सोमवार को दोनों ही राज्यों में नए कोरोना मामलों के मुकाबले कई गुना ज्यादा संख्या में मरीज ठीक हुए हैं। केरल में 21402 नए केस मिले जबकि 99,651 मरीज ठीक हुए, महाराष्ट्र में 26616 नए केस मिले जबकि 48,211 मरीज ठीक हुए और उत्तर प्रदेश में 9391 नए केस मिले जबकि 23045 मरीज ठीक हुए हैं।
मुंबई/लखनऊ/कोच्चि: केरल, महाराष्ट्र और उत्तर प्रदेश में कोरोना वायरस संक्रमण कंट्रोल होता नजर आ रहा है। सोमवार को दोनों ही राज्यों में नए कोरोना मामलों के मुकाबले कई गुना ज्यादा संख्या में मरीज ठीक हुए हैं। केरल में 21402 नए केस मिले जबकि 99,651 मरीज ठीक हुए, महाराष्ट्र में 26616 नए केस मिले जबकि 48,211 मरीज ठीक हुए और उत्तर प्रदेश में 9391 नए केस मिले जबकि 23045 मरीज ठीक हुए हैं।केरल में कोरोना वायरस संक्रमण के रोज आ रहे नए मामलों में कमी जारी है। सोमवार को राज्य में 21,402 नए मामले आए हैं। राज्य में अभी तक कुल 21,39,314 लोग संक्रमित हुए हैं। पिछले 24 घंटों में राज्य में रिकॉर्ड 99,651 लोग कोरोना वायरस संक्रमण से मुक्त हुए हैं। अभी तक कुल 18,00,179 लोग इस बीमारी से ठीक हुए हैं। राज्य में पिछले 24 घंटों में 86,505 नमूनों की जांच होने के बावजूद संक्रमित लोगों की संख्या कम आयी है और संक्रमण की दर फिलहाल 24.74 प्रतिशत है। केरल में महामारी से और 87 लोगों की मौत होने के साथ ही कोरोना वायरस संक्रमण से मरने वालों की संख्या 6,515 पहुंच गयी है। राज्य में फिलहाल 3,62,315 लोगों का इलाज चल रहा है। राज्य में आए संक्रमण के मामलों में से 100 लोग बाहर से आए थे जबकि 19,612 लोगों को स्थानीय स्तर पर संक्रमण हुआ है।महाराष्ट्र में में कोरोना वायरस संक्रमण कंट्रोल होता नजर आ रहा है। यहां कोरोना के नए मिलने वाले मामलों की संख्या लगातार तेजी से घट रही है। सोमवार को राज्य में 26616 नए कोरोना केस मिले हैं, जिसके साथ ही राज्य में कुल कोरोना पॉजिटिव मिले लोगों की संख्या 54,05,068 हो गई। राज्य स्वास्थ्य विभाग की ओर से यह जानकारी दी गई।विभाग द्वारा जारी आंकड़ों के अनुसार, 24 घटें में 516 कोरोना मरीजों की मौत हो गई। 16 मई (974 मौतें) की तुलना में यह संख्या काफी कम है। राज्य में अभी तक कुल 82,486 कोरोना मरीजों की मौत हो चुकी है। विभाग के अनुसार, राज्य में कोरोना से मृत्यु की दर 1.51 प्रतिशत है।राज्य स्वास्थ्य विभाग ने बताया कि सोमवार को महाराष्ट्र में 48,211 मरीज ठीक होकर अपने घर लौट गए। राज्य में रिकवरी रेट हर रोज बढ़ रहा है। सोमवार को यह 90.19 प्रतिशत हो गया। राज्य में अभी तक कुल 48,74,582 मरीज ठीक हो चुके हैं। फिलहाल, राज्य में कुल 445495 एक्टिव केस हैं, जिनका इलाज चल रहा है।उत्तर प्रदेश में कोरोना वायरस संक्रमण कंट्रोल होता नजर आ रहा है। यहां कोरोना के नए मिलने वाले मामलों की संख्या लगातार तेजी से घट रही है। सोमवार को राज्य में 10 हजार से भी कम नए कोरोना केस मिले हैं। राज्य स्वास्थ्य विभाग द्वारा जारी किए गए आंकड़ों के अनुसार, उत्तर प्रदेश में कोरोना वायरस संक्रमण के 9391 नए पॉजिटिव केस मिले हैं। वहीं, 24 घंटों के दौरान राज्य में 285 कोरोना मरीजों की मौत हुई।राज्य में गोरखपुर, लखनऊ, मेरठ, सहारनपुर और गौतम बुद्ध नगर सबसे ज्यादा संक्रमित जिले हैं। स्वास्थ्य विभाग के आंकड़ों के अनुसार, सोमवार को गोरखपुर में 542, लखनऊ में 517, मेरठ में 452, सहारनपुर में 458 और गौतम बुद्ध नगर में 457 नए कोरोना वायरस के पॉजिटिव केस मिले हैं। इन जिलों में क्रम: 4, 22, 8, 11 और 7 कोरोना मरीजों की मौत हुई है।राज्य में कोरोना के नए मामले घटने के साथ ही एक अच्छी बात यह भी है कि यह ठीक होने वाले लोगों की संख्या बढ़ रही है। सोमवार को नए मामलों की तुलना में करीब ढाई गुना लोग कोरोना वायरस संक्रमण को हराकर ठीक हुए हैं। राज्य स्वास्थ्य विभाग के आंकड़ों के अनुसार, सोमवार को कुल 23045 कोरोना मरीजों को ठीक होने के बाद डिस्चार्ज किया गया।इसके साथ ही राज्य में अभी तक कुल डिस्चार्ज हुए लोगों को संख्या 1462141 हो गई है। वहीं, अभी तक कुल 17817 कोरोना वायरस संक्रमण के मरीज की जान जा चुकी है। स्वास्थ्य विभाग ने बताया कि राज्य में अभी 149032 कोरोना वायरस के मरीजों का इलाज जारी है।